**Nacrt**

**Naziv Programa:**

Program javnih potreba u sportu Grada Velike Gorice za 2017. godinu (u daljnjem tekstu: Program)

OBRAZLOŽENJE

**Pravna osnova:**

Javne potrebe u sportu utvrđuju se na temelju članka 76. Zakona o sportu (Narodne novine br. 71/06., 150/08., 124/10., 124/11., 86/12., 94/13., 85/15., 19/16.), a sredstva za ostvarivanje javnih potreba u sportu osiguravaju se u državnom proračunu i u proračunima jedinica lokalne i područne (regionalne) samouprave prema odredbama iz članaka 74. Zakona o sportu (Narodne novine br. 71/06., 150/08., 124/10., 124/11., 86/12., 94/13., 85/15., 19/16.)

**Svrha donošenja ovog Programa:**

Programom javnih potreba u sportu opisuje se sustav sporta i njegovog financiranja u Gradu Velikoj Gorici, utvrđuju se djelatnosti sporta na području Grada Velike Gorice u 2017. godini kojima se omogućuje redovna zakonom propisana djelatnost Zajednice športskih udruga Grada Velike Gorice, Sportskog saveza osoba s invaliditetom Velike Gorice, Športsko rekreativnog saveza Grada Velike Gorice i Ustanove za upravljanje športsko rekreacijskim centrom Velika Gorica.

Program daje pregled programa rada Zajednice športskih udruga Grada Velike Gorice, Sportskog saveza osoba s invaliditetom Velike Gorice, Športsko rekreativnog saveza Grada Velike Gorice i Ustanove za upravljanje športsko rekreacijskim centrom Velika Gorica.

Također, u Programu su istaknuti i školski sportski programi (sportski programi učenika, škola plivanja) koji se prate kroz Program javnih potreba u školstvu.